ધનતેસર સોનું-ચાંદી અને અન્ય મૂલ્યવાન વસ્તુઓ ખરીદવા માટે ખૂબ જ શુકનવંતો દિવસ મનાય છે. ગયા વર્ષે સોનાના ભાવ ધનતેરસ વખતે 10 ગ્રામના 30,000 રૂપિયા હતા. શનિવારે તેના ભાવ વધીને 32,550 રૂપિયા થઈ ગયા હતા. વૈશ્વિક સ્તર પર સોનું ન્યૂયોર્કમાં શુક્રવારે 1233.80 ઔંસ ક્વોટ થયું હતું. છેલ્લાં કેટલાક સમયથી સોના-ચાંદીના ભાવમાં સતત આગેકૂચ જોવા મળી રહી છે. તાજેતરમાં જ સોનાએ લાંબા સમય પછી 33,000નું લેવલ પણ પાર કરી દીધું હતું. લોકો અનિશ્ચિતતાના માહોલ વચ્ચે સોનાને સલામત રોકાણના વિકલ્પ તરીકે પસંદ કરીને ખરીદી કરી રહ્યા છે. ખંડેલવાલના મત સાથે સંમતી દાખવતા જીજેસીના ચેરમેન મનીષ જૈને કહ્યું હતું કે દશેરા ઉત્સવ દરમિયાન બિઝનેસ પર માઠી અસર થઈ હતી. દીવાળીના તહેવોરમાં સોનાની માંગ સામાન્ય રીતે વધે છે. આ વર્ષે તો ગયા વર્ષ જેટલું વેચાણ થાય તો પણ સારું તેમ તેમણે કહ્યું હતું.